./data/phi0428/phi001/phi0428.phi001.perseus-lat1.xml
In proeliis cotidianis, quandocumque fors obtulerat, procurrentibus et erumpentibus Alexandrinis, manum conserendi potestate facta multum proficiebat Caesar voluntate optima 1 et ardentibus studiis militum; nec divulgata Caesaris hortatio subsequi legionum aut laborem aut pugnandi poterat cupiditatem, ut magis deterrendi et continendi a perieulosissimis essent dimicationibus quam incitandi ad pugnandum